b'\n_START_ARTICLE_\nFord Mustang\n_START_SECTION_\n1964\xe2\x80\x931966\n_START_PARAGRAPH_\nKadangi Mustang buvo pristatytas penkis m\xc4\x97nesius prie\xc5\xa1 1965 modeli\xc5\xb3 metus, pirmas modelis tapo pla\xc4\x8diai \xc5\xbeinomas\xc2\xa0\xe2\x80\x93 nors ir neteisingai\xc2\xa0\xe2\x80\x93 kaip 1964 1/2 modelis, nors i\xc5\xa1 ties\xc5\xb3 buvo 1965\xc2\xa0m. modelis. Bazinis mustang hardtopas tur\xc4\x97jo 105 AG (78 kW), 156 ft\xc2\xb7lbf (212 N\xe2\x80\xa2m) 170\xc2\xa0in\xc2\xb3 (2,8 l) I6 varikl\xc4\xaf ir 3-pavar\xc5\xb3 mechanin\xc4\x99 transmisij\xc4\x85. Automobilis kainavo $2 368. Kai kurie sako, kad taip buvo geriausias dalykas Amerikos automobili\xc5\xb3 istorijoje._NEWLINE_1965\xc2\xa0m. automobilis pasirod\xc4\x97 su ne\xc5\xbeymiais pasikeitimais. 170\xc2\xa0in\xc2\xb3 (2,8 l) I6 buvo pakeistas \xc4\xaf 200\xc2\xa0in\xc2\xb3 (3,3 l) versija kuri tur\xc4\x97jo 120 AG (89 kW) 4400 rpm ir 190 ft\xc2\xb7lbf (258 N\xe2\x80\xa2m) 2400 rpm. 260\xc2\xa0in\xc2\xb3 (4,2 l) variklio gamyba baig\xc4\x97si 1964 modeli\xc5\xb3 metais, j\xc4\xaf pakeit\xc4\x97 naujas 2-bareli\xc5\xb3 karbiuratorius 200 AG (149 kW) 289\xc2\xa0in\xc2\xb3 (4,7 l), kuris tapo baziniu V8.\n_START_SECTION_\n1967\xe2\x80\x931968\n_START_PARAGRAPH_\n1967\xc2\xa0m. Mustang buvo pirm\xc4\x85 kart\xc4\x85 atnaujintas. Automobilis gavo big-block V8 variklius. Jis gavo nauj\xc4\x85 335 AG (250 kW) 390\xc2\xa0in\xc2\xb3 (6,4 l) varikl\xc4\xaf, kuris tur\xc4\x97jo 4-bareli\xc5\xb3 karbiuratori\xc5\xb3. 390/4-pavar\xc5\xb3 Mustang nuva\xc5\xbeiuodavo ketvirt\xc4\xaf mylios per 13-sekund\xc5\xbei\xc5\xb3 pasiekdamas 105 mph greit\xc4\xaf.\n_START_SECTION_\n1969\xe2\x80\x931970\n_START_PARAGRAPH_\nMustang buvo dar kart\xc4\x85 atnaujintas 1969 metams. Automobilio k\xc4\x97bulas tapo 97\xc2\xa0mm ilgesnis. 1969\xc2\xa0m. modelis tur\xc4\x97jo 4,9 litr\xc5\xb3 220 AG (164 kW) turint\xc4\xaf V8 varikl\xc4\xaf\n_START_SECTION_\n1971\xe2\x80\x931973\n_START_PARAGRAPH_\nKiekvienais metais Mustang tapdavo didesnis ir sunkesnis. Did\xc5\xbeiausias jis buvo tarp 1971\xe2\x80\x931973 met\xc5\xb3. 1971\xc2\xa0m. automobilis tur\xc4\x97jo 375 AG (280 kW) 429 Super Cobra Jet varikl\xc4\xaf. 1972 ir 1973\xc2\xa0m. 351 cid (5,8 l) varikl\xc4\xaf.\n_START_SECTION_\nAntroji karta\xc2\xa0\xe2\x80\x93 (1974\xe2\x80\x931978)\n_START_PARAGRAPH_\n1974\xc2\xa0m. pasirod\xc4\x97 nauja Mustang karta. Automobilis buvo parduodamas puikiai 400 000 automobili\xc5\xb3 per pirmus metus. Tais pa\xc4\x8diais metais Mustang II tapo \xc5\xbeurnalo Motor Trend met\xc5\xb3 automobiliu._NEWLINE_Kad pad\xc4\x97t\xc5\xb3 pakelti pardavimus Ford pristat\xc4\x97 Cobra II 1976\xc2\xa0m. ir King Cobra 1978. 1979\xc2\xa0m. nepaisant ger\xc5\xb3 pardavim\xc5\xb3 automobilis buvo pakeistas tre\xc4\x8di\xc4\x85ja karta._NEWLINE_Automobilis tur\xc4\x97jo 2,3 l SOHC I4; 2,8 l V6 ir 5,0 l V8 variklius. Mustang II buvo si\xc5\xablomas kaip kup\xc4\x97 ir he\xc4\x8dbekas.\n_START_SECTION_\n1979\xe2\x80\x931982\n_START_PARAGRAPH_\n1979\xc2\xa0m. pasirod\xc4\x97 visi\xc5\xa1kai atnaujintas Mustang. Didesnis ir gaminamas ant naujos Fox platformos. Interjeras buvo atnaujintas taip, kad jame komforti\xc5\xa1kai gal\xc4\x97t\xc5\xb3 s\xc4\x97d\xc4\x97ti keturi \xc5\xbemon\xc4\x97s net ma\xc5\xbeesn\xc4\x97se sportinio automobili\xc5\xb3 galin\xc4\x97se s\xc4\x97dyn\xc4\x97se. Mustang taip pat tur\xc4\x97jo didesn\xc4\x99 baga\xc5\xbein\xc4\x99 ir didesn\xc4\xaf varikl\xc4\xaf. Automobilis tur\xc4\x97jo 2,3 litr\xc5\xb3 4 cilindr\xc5\xb3 132 AG varikl\xc4\xaf nuo senesnio modelio, kurio buvo atsisakyta po vieneri\xc5\xb3 met\xc5\xb3. 2,8 Cologne V6 nuo Mustang II, kuris buvo gaminamas Europoje gamyba taip pat truko tik metus.\n_START_SECTION_\n1983\xe2\x80\x931986\n_START_PARAGRAPH_\n3,8 litr\xc5\xb3 (232 cid) Essex V6 pakeit\xc4\x97 200 cid I6 varikl\xc4\xaf. 255 tur\xc4\x97jo ma\xc5\xbe\xc4\x85 paklaus\xc4\x85 ir buvo atsisakytas po 1982 met\xc5\xb3. 1983 metais atsirado ir Mustang kabrioletas kaip atsakas 1982 met\xc5\xb3 Chrysler kabrioletams. Tais pa\xc4\x8diais metais Mustang GT gavo 4-bbl karbiuratori\xc5\xb3 su kuriuo automobilis pasiekdavo 175 AG. 1984\xc2\xa0m. pasirod\xc4\x97 retas Mustang SVO su daug galingesniu 2,3 l I4 varikliu. Ta\xc4\x8diau auk\xc5\xa1ta kaina neviliojo pirk\xc4\x97j\xc5\xb3, kurie gal\xc4\x97jo nusipirkti 5,0 l stipresn\xc4\xaf Mustang u\xc5\xbe ma\xc5\xbeesn\xc4\x99 kain\xc4\x85. 1986\xc2\xa0m. Ford i\xc5\xa1leido pirm\xc4\x85 5,0 l varikl\xc4\xaf su \xc4\xafpur\xc5\xa1kimo sistema.\n_START_SECTION_\n1987\xe2\x80\x931993\n_START_PARAGRAPH_\n1987\xc2\xa0m. Mustang buvo v\xc4\x97l atnaujintas. Pasikeit\xc4\x97 interjero ir eksterjero i\xc5\xa1vaizda, kuri automobiliui suteik\xc4\x97 \xe2\x80\x9eAero\xe2\x80\x9c stiliaus i\xc5\xa1vaizd\xc4\x85. Mustang i\xc5\xa1liko populiarus d\xc4\x97l savo \xc5\xbeemos kainos ir galingo 5,0 l variklio. Buvo atsisakyta V6 variklio kol I4 gavo \xc4\xafpur\xc5\xa1kim\xc4\x85. Prekyboje liko tik 2,3 litr\xc5\xb3 I4 ir 5,0 V8 varikliai. Naujai \xc4\xafkurtoje SVT, Cobra R buvo si\xc5\xabloma su 5,0 l Windsor V8 su 235 AG (175 kW) ir 280 ft\xc2\xb7lbf (380 N\xe2\x80\xa2m) varikliu.\n_START_SECTION_\nArti-mirties\n_START_PARAGRAPH_\n9-De\xc5\xa1imtem\xc4\x8dio viduryje, Mustang pardavimai buvo prad\xc4\x97j\xc4\x99 kristi. Jie buvo vir\xc5\xa1 100 000 per metus, bet tai buvo niekas palyginus su senesniais Mustang pardavimais, tad Ford paman\xc4\x97, kad automobilis prarado savo viet\xc4\x85 rinkoje. Ford paskelb\xc4\x97, kad pakeis galiniais ratais varom\xc4\x85 Mustang \xc4\xaf Japoni\xc5\xa1k\xc4\x85 priekiniais ratais varom\xc4\x85 automobil\xc4\xaf. Mustang fanai greitai sureagavo ir prad\xc4\x97jo si\xc5\xb3sti \xc5\xa1imtus t\xc5\xabkstan\xc4\x8di\xc5\xb3 lai\xc5\xa1k\xc5\xb3 Ford\xe2\x80\x99ui, kad b\xc5\xabt\xc5\xb3 i\xc5\xa1saugotas galiniais ratais varomas Mustang. Ford dav\xc4\x97 Mustangui dar viena \xc5\xa1ans\xc4\x85 ir pervadino priekiniais ratais varom\xc4\x85 automobil\xc4\xaf \xc4\xaf Probe.\n_START_SECTION_\n1994\xe2\x80\x931998\n_START_PARAGRAPH_\n1994\xc2\xa0m. Mustang gavo visi\xc5\xa1k\xc4\x85 atnaujinim\xc4\x85 po 15 met\xc5\xb3 pertraukos. Dizainas buvo pavadintas \xe2\x80\x9eSN-95\xe2\x80\x9c kodu. Mustang buvo gaminamas ant atnaujintos Fox platformos (\xc5\xbeinomos kaip \xe2\x80\x9eFox-4\xe2\x80\x9c). Dizain\xc4\x85 k\xc5\xabr\xc4\x97 Patrick Schiavone paimdamas kelet\xc4\x85 element\xc5\xb3 nuo senesni\xc5\xb3j\xc5\xb3 Mustang modeli\xc5\xb3._NEWLINE_Bazinis modelis buvo parduodamas su 3,8 l V6 varikliu, kuris pasiekdavo 190 (1994\xe2\x80\x931995) ir 200 (1996\xe2\x80\x931998) AG (140 kW). Tuo tarpu GT naudojo 5,0 l V8 varikl\xc4\xaf turint\xc4\xaf 215 AG. Taip pat gr\xc4\xaf\xc5\xbeo ir Cobra versija su 5,0 l 240 AG (179 kW) varikliu. 1994\xc2\xa0m. Mustang buvo \xc5\xbeurnalo Motor Trend met\xc5\xb3 automobilis._NEWLINE_1996\xc2\xa0m. 5,0 l Windsor variklis buvo pakeistas \xc4\xaf 215 AG (160 kW) 4,6 l SOHC \xe2\x80\x9eModular\xe2\x80\x9c V8 varikl\xc4\xaf su 2 vo\xc5\xbetuvais per cilindr\xc4\x85. Variklis taip pat buvo pristatytas ir tarp Lincoln modeli\xc5\xb3 Ford\xe2\x80\x99ui norint modernizuoti savo variklius. Cobra versija pasirod\xc4\x97 su 305 AG (227 kW) 32 vo\xc5\xbetuv\xc5\xb3 DOHC 4,6 l V8 varikliu, jis tur\xc4\x97jo 4 vo\xc5\xbetuvus per cilindr\xc4\x85.\n_START_SECTION_\n1999\xe2\x80\x932004\n_START_PARAGRAPH_\n1999\xc2\xa0m. Mustang buvo truput\xc4\xaf atnaujintas pagal Ford New Edge dizain\xc4\x85. Nuo automobilio dingo \xc5\xa1velnios linijos. Mustang GT galia pakilo iki 260 AG (194 kW) 5250 rpm ir 302 ft\xc2\xb7lbf (409 N\xe2\x80\xa2m) 4000 rpm._NEWLINE_Mustang GT gal\xc4\x97jo nuva\xc5\xbeiuoti ketvirt\xc4\xaf mylios per 14 sekund\xc5\xbei\xc5\xb3 su 100 mph grei\xc4\x8diu, lyginant su 1998\xc2\xa0m. GT kuris va\xc5\xbeiuodavo 14 sekund\xc5\xbei\xc5\xb3, pasiekdamas 93-95 mph greit\xc4\xaf. Ta\xc4\x8diau Ford nuvyl\xc4\x97 daugyb\xc4\x99 fan\xc5\xb3, kai sklido gandai (ir buvo pasteb\xc4\x97tas) 5,4l SOHC V8 Mustang su 290 AG, kuris taip ir nepasirod\xc4\x97 prekyboje._NEWLINE_2003\xc2\xa0m. Cobra buvo atnaujinta paskutin\xc4\xaf kart\xc4\x85, ji naudojo 4,6 litr\xc5\xb3 V8 kaip ir senesn\xc4\x97s versijos, ta\xc4\x8diau \xc5\xa1i tur\xc4\x97jo 390 AG (291 kW) ir 390 ft\xc2\xb7lbf (394 Nm) sukimo momento. Ford taip pat pakeit\xc4\x97 5-pavar\xc5\xb3 Tremec T-45 transmisij\xc4\x85 \xc4\xaf 6-pavar\xc5\xb3 Tremec T-56, kuri\xc4\x85 naudojo Dodge Viper ir Chevrolet Corvette. 2003\xe2\x80\x932004\xc2\xa0m. Cobra nuva\xc5\xbeiuodavo ketvirt\xc4\xaf mylios per 12 s, pasiekdama 110 mph greit\xc4\xaf.'